Presuda Općeg suda (deveto prošireno vijeće) od 12. veljače 2020.– Kibelisa Ngambasai/Vijeće
(predmet T-169/18)
„Zajednička vanjska i sigurnosna politika – Mjere ograničavanja poduzete s obzirom na stanje u Demokratskoj Republici Kongu – Zamrzavanje financijskih sredstava – Produljenje uvrštenosti tužiteljeva imena na popisu osoba na koje se mjere primjenjuju – Obveza obrazlaganja – Prava obrane – Obveza Vijeća da priopći nove dokaze koji opravdavaju produljenje mjera ograničavanja – Pogreška koja se tiče prava – Očita pogreška u ocjeni – Proporcionalnost – Članak 76. točka (d) Poslovnika – Prigovor nezakonitosti”
1.      Akti institucija – Obrazloženje – Obveza – Doseg – Mjere ograničavanja donesene protiv Demokratske Republike Konga – Zamrzavanje financijskih sredstava osoba koje ugrožavaju vladavinu prava ili doprinose počinjenju akata kojima se teško povrjeđuju ljudska prava – Minimalni zahtjevi
(Čl. 296. UFEU-a; Odluka Vijeća 2010/788/ZVSP, kako je izmijenjena Odlukom (ZVSP) 2017/2282, Prilog II.)
(t. 32., 34.-36.)
2.      Zajednička vanjska i sigurnosna politika – Mjere ograničavanja donesene protiv Demokratske Republike Konga – Zamrzavanje financijskih sredstava osoba koje ugrožavaju vladavinu prava ili doprinose počinjenju akata kojima se teško povrjeđuju ljudska prava – Obveza da se u obrazloženju navedu pojedinačni posebni razlozi za donošenje takvih mjera – Odluka donesena u kontekstu poznatom zainteresiranoj osobi koji joj omogućava da razumije doseg mjere koja se na nju odnosi
(Čl. 296. UFEU-a; Odluka Vijeća 2010/788/ZVSP, kako je izmijenjena Odlukom (ZVSP) 2017/2282, Prilog II.)
(t. 33., 41.-45.)
3.      Pravo Europske unije – Načela  – Prava obrane – Pravo na djelotvornu sudsku zaštitu – Mjere ograničavanja donesene protiv Demokratske Republike Konga – Zamrzavanje financijskih sredstava osoba koje ugrožavaju vladavinu prava ili doprinose počinjenju akata kojima se teško povrjeđuju ljudska prava – Obveza priopćavanja pojedinačnih i posebnih razloga koji opravdavaju donesene mjere – Obveza omogućavanja zainteresiranoj osobi da se djelotvorno očituje o razlozima koji joj se stavljaju na teret – Doseg
(Povelja Europske unije o temeljnim pravima, čl. 41. st. 2. t. (a); Odluka Vijeća 2010/788/ZVSP, kako je izmijenjena Odlukom (ZVSP) 2017/2282, Prilog II.)
(t. 49., 50., 52.)
4.      Zajednička vanjska i sigurnosna politika – Mjere ograničavanja donesene protiv Demokratske Republike Konga – Zamrzavanje financijskih sredstava – Prava obrane – Kasnija odluka kojom je tužiteljevo ime zadržano na popisu osoba obuhvaćenih tim mjerama – Nepostojanje novih razloga – Obveza Vijeća da zainteresiranoj osobi priopći nove elemente koji se u obzir uzimaju prilikom periodičnog preispitivanja mjera ograničavanja – Priopćavanje novih elemenata zainteresiranoj osobi radi prikupljanja njezinih primjedbi – Nepostojanje – Povreda prava obrane
(Odluka Vijeća 2010/788/ZVSP, kako je izmijenjena Odlukom (ZVSP) 2017/2282, čl. 9. st. 2. i Prilog II.)
(t. 54.-61., 64., 67.)
5.      Pravo Europske unije – Načela  – Prava obrane – Mjere ograničavanja donesene protiv Demokratske Republike Konga – Obveza institucija da zainteresiranoj osobi priopće nove elemente koji se u obzir uzimaju prilikom periodičnog preispitivanja mjera ograničavanja – Doseg – Nezakonitost akta koja ovisi o dokazu mogućeg procesnog utjecaja povrede navedene obveze – Nepostojanje utjecaja u konkretnom slučaju
(Odluka Vijeća 2010/788/ZVSP, kako je izmijenjena Odlukom (ZVSP) 2017/2282, Prilog II.)
(t. 68.-71., 73., 76.)
6.      Zajednička vanjska i sigurnosna politika – Mjere ograničavanja donesene protiv Demokratske Republike Konga – Područje primjene – Osobe koje su sprečavale da se kriza okonča na sporazuman i miran način radi održavanja izbora, među ostalim, nasilnim djelima, represijom ili poticanjem nasilja ili ugrožavanjem vladavine prava t – Pojam – Osobe koje su počinile navedena djela u prošlosti, neovisno o nepostojanju elemenata kojima se dokazuje trenutačna uključenost ili sudjelovanje u takvim djelima – Uključenost – Tumačenje potkrepljeno mogućnošću produljenja mjera ograničavanja – Koristan učinak
(Odluka Vijeća 2010/788/ZVSP, kako je izmijenjena Odlukama (ZVSP) 2016/2231 i (ZVSP) 2017/2282, čl. 3. st. 2. t. (a) i čl. 9. st. 2.)
(t. 81.-84., 86.)
7.      Europska unija – Sudski nadzor zakonitosti akata institucija – Mjere ograničavanja protiv Demokratske Republike Konga – Doseg nadzora – Uvrštenje tužitelja na popis priložen pobijanoj odluci zbog njegovih funkcija – Dokumenti dostupni javnosti koji potvrđuju postojanje radnji koje ugrožavaju vladavinu prava – Dokazna vrijednost – Načelo slobodne ocjene dokaza
(Povelja Europske unije o temeljnim pravima, čl. 47.; Odluka Vijeća 2010/788/ZVSP, kako je izmijenjena Odlukom (ZVSP) 2017/2282, Prilog II.)
(t. 92.-94., 96., 101., 103.)
8.      Zajednička vanjska i sigurnosna politika – Mjere ograničavanja donesene protiv Demokratske Republike Konga – Zamrzavanje financijskih sredstava osoba koje ugrožavaju vladavinu prava ili doprinose počinjenju akata kojima se teško povrjeđuju ljudska prava – Kriteriji – Funkcije kojima se pripisuje odgovornost za represiju protiv civilnog stanovništva ili poštovanje vladavine prava – Pogreška u ocjeni – Nepostojanje
(Odluka Vijeća 2010/788/ZVSP, kako je izmijenjena Odlukama (ZVSP) 2016/2231 i (ZVSP) 2017/2282, Prilog II.)
(t. 116.-119.)
9.      Prigovor nezakonitosti – Doseg – Akti na čiju se nezakonitost može pozivati – Akt opće primjene na kojem se temelji pobijana odluka – Nužnost pravne veze između pobijanog akta i osporavanog akta opće primjene – Nepostojanje – Nedopuštenost
(Čl. 277. UFEU-a; Odluka Vijeća 2010/788/ZVSP, čl. 3. st. 2. t. (a); Uredba Vijeća br. 1183/2005, čl. 2.b st. 1. t. (a))
(t. 128., 129.)
10.    Europska unija – Sudski nadzor zakonitosti akata institucija –Mjere ograničavanja protiv Demokratske Republike Konga – Doseg nadzora – Ograničen nadzor za opća pravila – Kriteriji za donošenje mjera ograničavanja – Sprečavanje da se kriza okonča na sporazuman i miran način radi održavanja izbora, među ostalim, nasilnim djelima, represijom ili poticanjem nasilja ili ugrožavanjem vladavine prava – Doseg – Poštovanje načela pravne sigurnosti koje zahtijeva jasnoću, preciznost i predvidljivost učinaka pravnih pravila
(Čl. 3. st. 5. i čl. 21. st. 2. t. (b) i (c) UEU-a; čl. 275. st. 2. UFEU-a; Odluke Vijeća 2010/788/ZVSP, čl. 3. st. 2. t. (a) i (ZVSP) 2016/2231, uvodne izjave 3. i 4.; Uredba Vijeća br. 1183/2005)
(t. 130.-140.)
Predmet
Zahtjev na temelju članka 263. UFEU-a kojim se traži poništenje Odluke Vijeća (ZVSP) 2017/2282 od 11. prosinca 2017. o izmjeni Odluke 2010/788/ZVSP o mjerama ograničavanja protiv Demokratske Republike Konga (SL 2017., L 328, str. 19.), u dijelu u kojem se odnosi na tužitelja.
Izreka
1.
Tužba se odbija.
2.
Rogeru Kibelisa Ngambasai nalaže se snošenje troškova.